पाएं अपने शहर की ताज़ा ख़बरें और फ्री ई-पेपरडाउनलोड करें
सोमवार को मौसम का मिजाज मिलाजुला रहा। दोपहर से पहले तेज धूप खिली लेकिन तीसरे पहर में बादलों की आवाजाही के कारण धूप हल्की पड़ गई। दिन का तापमान अब भी 40 डिग्री से नीचे बना हुआ है। हालांकि 3 दिन बाद फिर मौसम का मिजाज बदलने की संभावना है।
मौसम विभाग ने इसे पश्चिमी विक्षोभ का असर बताया है। कहा, 3 दिन बाद बीकानेर, जोधपुर समेत प्रदेश के कई संभागों में आंधी और हल्की बारिश होने की आशंका है। इससे आने वाले 3-4 दिनों तक तापमान नियंत्रण में रहेगा। इस बीच अप्रैल के अंतिम सप्ताह में आए पश्चिमी विक्षोभ का असर खत्म होते ही रात का तापमान 2 डिग्री बढ़ गया। सोमवार को न्यूनतम तापमान 27.4 डिग्री दर्ज किया गया। अधिकतम 39.3 डिग्री सेल्सियस रहा।
आगे क्या: मौसम विभाग के मुताबिक 10 मई तक अधिकतम तापमान 42 डिग्री सेल्सियस तक जा सकता है। मई के तीसरे सप्ताह से प्रचंड गर्मी का दौर शुरू होगा क्योंकि तीसरे सप्ताह के अंत में नौतपा शुरू होने की संभावना है। इस बार का नौतपा असर करीब 2 सप्ताह तक रहेगा। जिससे मई के मध्य से लेकर जून तक लगातार गर्मी और तपिश का दौर रह सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn